armtimes.am — Մայիսի 8-ին տեղի է ունենալու ՀՀ վարչապետի արտահերթ ընտրությունը: Այս պահին վարչապետի պաշտոնում առաջադրված է միայն Նիկոլ Փաշինյանը: Եվ եթե վերջինս ընտրվի վարչապետ, ապա, ըստ ՀՀ Սահմանադրության, վարչապետ նշանակվելուց և Կառավարության կազմավորումից հետո քսանօրյա ժամկետում Նիկոլ Փաշինյանը Ազգային ժողովին պետք է ներկայացնի Կառավարության ծրագիր: Այդ ծրագիրը եւս հաստատվում է քվեարկությամբ՝ արդեն յոթ օրվա ընթացքում՝ պատգամավորների ընդհանուր թվի ձայների մեծամասնությամբ: